З апошніх падзеяў найбольш значнымі былі наступныя. Найперш – гэта перэгрынацыя абраза Езуса Міласэрнага і рэліквіяў нашага земляка блаславёнага кс. Міхала Сапоцькі па парафіях Менска-Магілёўскай архідыяцэзіі. Разам з біскупам Антонам Дзям’янкам мы стараліся прысутнічаць амаль ва ўсіх парафіях. Гэта было нялёгка, маючы на ўвазе іншыя пастырскія справы і ўдзел у розных канферэнцыях як у Беларусі, так і за яе межамі. Я асабіста праехаў за час перэгрынацыі каля 9 тысячаў кіламетраў.